ค่าเงินบาท14มิ.ย.61เปิด32.13บ./ดอลลาร์สหรัฐ
เงินบาทเปิดตลาด 32.13บาท/ดอลลาร์สหรัฐ แข็งค่าเล็กน้อย หลังเฟดขึ้นดอกเบี้ยตามคาด-นลท.รอผลประชุม ECB ปลายสัปดาห์นี้
14 มิ.ย. 2561

เงินบาทเปิดตลาด 32.13บาท/ดอลลาร์สหรัฐ แข็งค่าเล็กน้อย หลังเฟดขึ้นดอกเบี้ยตามคาด-นลท.รอผลประชุม ECB ปลายสัปดาห์นี้นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 32.13 บาท/ดอลลาร์ จากเย็นวานนี้ที่ปิดตลาดที่ระดับ 32.17 บาท/ดอลลาร์
การประชุมคณะกรรมการกำหนดนโยบายการเงิน ของธนาคารกลางสหรัฐ (FOMC) ออกมาตามที่ตลาดคาดการณ์ คือ ปรับขึ้นอัตราดอกเบี้ยนโยบายอีก 0.25% มาอยู่ที่ระดับ 1.75-2.00% พร้อมกันนี้ที่ประชุม FOMC ระบุว่าจะยังใช้นโยบายการเงินที่เข้มข้นต่อไป โดยมีการส่งสัญญาณว่าจะปรับขึ้นอัตราดอกเบี้ยอีก 2 ครั้งในช่วงที่เหลือของปีนี้ ส่งผลให้ดอลลาร์สหรัฐปรับตัวแข็งค่าขึ้น แต่ทั้งนี้ การแข็งค่าของดอลลาร์สหรัฐยังถูกจำกัดไว้ จากที่นักลงทุนเริ่มเทความสนใจไปยังผลการประชุมธนาคารกลางยุโรป (ECB) ในปลายสัปดาห์นี้ โดยต่างรอดูว่า ECB อาจจะส่งสัญญาณในการยุติการทำ QE หรือไม่ ซึ่งจะทำให้เงินยูโรปรับแข็งค่าขึ้นได้นักบริหารเงิน คาดว่า วันนี้เงินบาทจะเคลื่อนไหวในกรอบ 32.10-32.20 บาท/ดอลลาร์THAI BAHT FIX 3M (13 มิ.ย.) อยู่ที่ระดับ 1.11260% ส่วน THAI BAHT FIX 6M อยู่ที่ระดับ 1.21486%